**ส่วนที่ ๑ บทนำ**

**๑. บทนำ**

ตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่นพ.ศ.๒๕48 และระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น (ฉบับที่ 3) พ.ศ.๒๕61กำหนดให้องค์กรปกครองส่วนท้องถิ่น จัดทำแผนการดำเนินงานสำหรับแผนการดำเนินงานนั้นมีจุดมุ่งหมายเพื่อแสดงถึงรายละเอียดแผนงาน โครงการพัฒนาและกิจกรรมดำเนินงานจริงทั้งหมดในพื้นที่ขององค์กรปกครองส่วนท้องถิ่นประจำปีงบประมาณนั้น แผนการดำเนินงาน เป็นเอกสารที่ระบุ แผนงาน/โครงการ กิจกรรมทั้งหมดที่จะดำเนินการในปีงบประมาณนั้นให้มีความชัดเจน ในการปฏิบัติมากขึ้นมีการประสานบูรณาการการทำงานกับหน่วยงานและการจำแนกรายละเอียดต่าง ๆ ของแผนงาน/โครงการ

**๒. วัตถุประสงค์ของแผนการดำเนินงาน**

1) เพื่อแสดงรายละเอียดแผนงาน/โครงการพัฒนากิจกรรมที่ดำเนินการจริงทั้งหมดในพื้นที่ของ องค์กรปกครองส่วนท้องถิ่นประจำปีงบประมาณนั้น

2) เพื่อใช้เป็นเครื่องมือสำคัญในการบริหารงานของผู้บริหารงานท้องถิ่น

3) เพื่อควบคุมการดำเนินงานให้เป็นไปอย่างเหมาะสมมีประสิทธิภาพ

4) เพื่อเป็นเครื่องมือในการติดตามการดำเนินงานและการประเมินผลงาน

5) เพื่อให้เกิดการประสานบูรณาการการทำงานกับหน่วยงานต่างๆ ในเขตพื้นที่องค์กรปกครองส่วนท้องถิ่น

**๓. ขั้นตอนการจัดทำแผนการดำเนินงาน**

1) คณะกรรมการสนับสนุนการจัดทำแผนพัฒนาท้องถิ่นรวบรวมแผนงาน โครงการพัฒนา ขององค์กรปกครองส่วนท้องถิ่น หน่วยงานราชการส่วนกลาง ส่วนภูมิภาค รัฐวิสาหกิจและหน่วยงานอื่น ๆ ที่ดำเนินการในเขตพื้นที่ขององค์กรปกครองส่วนท้องถิ่น แล้วจัดทำร่างแผนการดำเนินงานเสนอคณะกรรมการพัฒนาท้องถิ่น

2) คณะกรรมการพัฒนาท้องถิ่นพิจารณาร่างแผนการดำเนินงาน แล้วเสนอผู้บริหารท้องถิ่นประกาศ เป็นแผนการดำเนินงาน ทั้งนี้ให้ปิดประกาศแผนการดำเนินงานภายในสิบห้าวันนับแต่วันที่ประกาศ เพื่อให้ประชาชนในท้องถิ่นทราบโดยทั่วกันและต้องปิดประกาศไว้อย่างน้อยสามสิบวัน

**๔. ประโยชน์ของแผนการดำเนินงาน**

1) เทศบาลตำบลมีแผนการดำเนินงานเพื่อนำไปปฏิบัติให้สอดคล้องกับแผนพัฒนาท้องถิ่นที่ได้จัดทำไว้แล้ว

2) เทศบาลตำบลมีแผนการดำเนินงานเพื่อให้ผู้บริหารท้องถิ่นควบคุมการดำเนินงานให้เป็นไปอย่างเหมาะสมและมีประสิทธิภาพ

3) เทศบาลตำบลได้ใช้งบประมาณที่มีอยู่อย่างจำกัดในการพัฒนาได้อย่างมีประสิทธิภาพและเป็นระบบ